चौथी तिमाही के नतीजे की घोषणा हालांकि अभी नहीं हुई है। कंपनी ने मार्च तिमाही के नतीजे की घोषणा 25 जून के लिए टाल दी थी और कहा था कि आंतरिक जांच रिपोर्ट के कुछ निश्चित पहलू पर विचार के लिए उसे अतिरिक्त समय की दरकार है। शुरू में ये नतीजे 30 मई को पेश किए जाने थे। फोर्टिस के निदेशक मंडल ने इस आरोप की जांच करने के लिए मार्च में लॉ फर्म लूथरा ऐंड लूथरा की नियुक्ति की थी कि पूर्व प्रवर्तकों मालविंदर व शिविंदर सिंह ने कंपनी की रकम के साथ गड़बड़ी की है। जांच में पाया गया कि प्रवर्तकों ने एफएचएल की सहायक की तरफ से की गई इंटर-कॉरपोरेट जमाओं के जरिए तीन इकाइयों में रकम भेजी थी और इन इकाइयों का जुड़ाव इनसे था।